krvácanie a pozitívny tehotenský test
Dobrý deň, chcela by som sa spýtať..na začiatku mesiaca som začala z ničoho nič špinit.  Mala som taký hnedý,slabohnedy výtok.. to trvalo tak dva dni a potom zo mňa vytieklo trocha krvy. Za 4 dni som si robila testy a všetkypozitivne lenže dnes som dostala menštruáciu ktorá prišla na čas ako vzdy
Dobrý deň,
ďakujeme za Vašu otázku.
Žena nemôže byť tehotná a zároveň mať menštruáciu.  To však neznamená, že nemôže dôjsť ku krvácaniu počas tehotenstva. Nie je nezvyčajné, že sa u žien počas tehotenstva , najmä prvého trimestra, vyskytne krvácanie s rôznou intenzitou. Môže sa vyskytovať v podobe slabého špinenia, alebo vyzerať ako menštruácia (dokonca môže byť aj silnejšie). Oboje môžu sprevádzať aj kŕče podobné tým, ktoré ženy často pociťujú pri bolestivej menštruácii. Taktiež nie je vylúčené tzv. biochemické tehotenstvo, ktoré zanikne skôr ako ho stihneme vidieť na ultrazvuku, čiže asi do 5-6 týždňa tehotenstva. Preto odporúčam po ukončení krvácania vykonať opätovne tehotenský test. V prípade opakovane pozitívneho výsledku je na potvrdenie alebo vyvrátenie prípadného tehotenstva potrebné podstúpiť gynekologické vyšetrenie.
Prajem pevné zdravie.
S pozdravom
PharmDr. Veronika Kiabová